โซเดียมออกซีเบต Sodium oxybate มีสรรพคุณอย่างไร
ยาโซเดียมออกซีเบตมีสรรพคุณข้อบ่งใช้ เช่น 
-รักษาภาวะนอนหลับยาวนานมากเกินไปเช่น โรคลมหลับ Narcolepsy 
-รักษาอาการกล้ามเนื้ออ่อนแรงอย่างกระทันหัน อันมีสาเหตุถูกกระตุ้นด้วยอารมณ์บางอย่าง ภาวะปวกเปียก Cataplexy 

ผู้บริโภคต้องตระหนักถึงความปลอดภัยของการใช้ยานี้ โดยไม่ซื้อหามารับประทานเอง แต่ต้องใช้ยาและปฏิบัติตัวตามคำสั่งของแพทย์ผู้รักษาอย่างเคร่งครัด

มีข้อควรระวังการใช้โซเดียมออกซีเบต เช่น 
-ห้ามใช้กับผู้ที่แพ้ยานี้ 
-ห้ามปรับขนาดรับประทานยานี้ด้วยตนเอง 
-ห้ามใช้ยานี้กับผู้ป่วยที่มีอายุต่ำกว่า 18 ปี 
-ห้ามรับประทานยาพร้อมเครื่องดื่มที่มีแอลกอฮอล์เป็นส่วนประกอบ 
-หลีกเลี่ยงการใช้ยานี้ร่วมกับยานอนหลับกลุ่มต่างๆ 
-ห้ามใช้ยานี้กับสตรีตั้งครรภ์ สตรีที่อยู่ในภาวะให้นมบุตร 
-ระวังการใช้ยานี้กับผู้สูงอายุ 
-การรับประทานยานี้อาจทำให้ผู้ป่วยหลับได้เร็วขึ้น ผู้ป่วยบางรายใช้เวลาประมาณ 5 นาทีก็หลับแล้ว บางราย 15 นาทีจึงหลับ อาจใช้เวลาในการหลับมากขึ้นหรือน้อยกว่านี้ขึ้นอยู่กับการตอบสนองของร่างกายผู้ป่วยต่อยานี้ ภาวะหลับเร็วนี้อาจจะไม่เหมือนกันในแต่ละคืน 
-หากรับประทานยานี้เกินขนาดควรรีบนำตัวผู้ป่วยส่งโรงพยาบาลใกล้บ้านโดยเร็วทันทีฉุกเฉิน 
-การรับประทานยานี้สามารถเว้นช่วงห่างกันได้ 2.5 - 4 ชั่วโมง อาจต้องใช้นาฬิกาปลุกเพื่อให้สัญญาณการรับประทานยาในมื้อถัดไป 
-หากพบอาการนอนละเมอหลังใช้ยานี้ ให้นำผู้ป่วยกลับมาพบแพทย์มาโรงพยาบาลเพื่อแพทย์พิจารณาปรับแนวทางการรักษา 
-ห้ามแบ่งยาให้ผู้อื่นใช้ ห้ามใช้ยาหมดอายุ 
-ห้ามเก็บยาหมดอายุ 

อนึ่ง ทุกคนต้องตระหนักถึงความปลอดภัยจากการใช้ยา ที่รวมถึงยาแผนปัจจุบันทุกชนิด รวมยาโซเดียมออกซีเบตด้วย ยาแผนโบราณทุกชนิดและสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้งควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ
เภสัชวิทยา Pharmacology